钦定古今图书集成/理学汇编/学行典/第251卷 > 薛崇礼
## 钦定古今图书集成/理学汇编/学行典/第251卷 > 薛崇礼

按《巢县志》：“薛崇礼，字季立，号敬所，七岁能吟诗，未弱
冠入黉序食饩。曾试为十四郡冠军，时当选贡中选，
其副卷则所师杨泽民也。力恳督学，让贡于师，督学
重之，赐以‘义震巢由’”匾。迨年四十有六，例应岁荐，而
其下首则老友周承轩，复以让之，义隆师友，一时称
重。受聘为邑令塾宾，除训课外，丝毫不与他事。有以
金求为解狱，力辞不纳也。事母孝，处兄弟友，气和而
仪肃。与双桥、崇仁者，俱为时所重，至今称“大薛”“小薛”
云。孙景奎，廪生，屡经保举，未就重。孙凤彩，邑庠生。